Sú tu nejakí úbožiaci?
TRUMP PENCE SPRAVME AMERIKU ZNOVA SKVELOU!
Všetkým vám ďakujem!
Ďakujem veľmi pekne.
TRUMPOVA KAMPAŇ NOC PRED VOĽBAMI
Takže...
Bol som v lietadle, keď mi niekto podal list
od trénera Belichicka.
Zavolal som mu
a spýtal som sa, či ten list
môžem prečítať obyvateľom New Hampshiru.
Povedal, že určite áno.
V liste píše: „Gratulujem ku skvelej kampani.
Musel si čeliť neuveriteľnému tlaku
neobjektívnych a negatívnych médií...
a popasoval si sa s tým...
...krásne.
Dúfajme, že zajtrajšie voľby
spravia z Ameriky opäť skvelé miesto.“
Amerika znova skvelá!
„Veľa šťastia zajtra...
Bill Belichick.“
U-S-A!
Včera Trump prečítal podporný list,
ktorý mu poslal tréner Patriotov Belichick.
Spomedzi všetkých vecí, ktoré netreba nosiť do šatne,
nie je politika číslom jeden?
To som od Belichicka nečakal,
lebo on bežne nehovorí vôbec o ničom.
Médiám nepovieme ani hovno. Vezmete si veci a ihneď vypadnete.
Nič od vás nepotrebujú počuť.
Vždy ste hráčom v šatni hovorili,
aby nič nehovorili médiám. Brali ste to ako rozptyľovanie.
Prečo ste sa teda rozhodli
umožniť Donaldovi Trumpovi, aby verejne prečítal váš list?
Môj vzťah s Donaldom Trumpom nie je politický.
Poznal som ho dávno predtým, ako začal pôsobiť v politike.
Takže... Donald bol môj kamarát a...
ja... napísal som mu osobný list.
Keď vyšiel ten list,
boli sme mierne zmätení.
Bill nám vždy hovoril, že nechceme byť v médiách
a hovoriť o svojich veciach.
Mal som nejaké veci, ktoré by som rád zverejnil,
ale keďže som rešpektoval tím, neurobil som to.
Podľa mňa to bolo veľmi pokrytecké.
Hlavným mottom Patriotov bolo rešpektovanie spoluhráčov
a tím na prvom mieste.
To bol základ.
Myslím si, že v tom čase nebol dostatočne prepojený s hráčmi,
aby si uvedomil, že to bude mať
dosah na celú šatňu.
Zrealizovali najväčší návrat v histórii Super Bowlu.
Na konci sezóny 2016
zažili Patrioti historickú výhru Super Bowlu.
Ale namiesto toho, aby si svoju pozíciu pevne zakorenili,
sa základy tímu pomaly začali rozpadávať.
ŠAMPIÓNI
V ďalšom roku sme boli svedkami rozpadávajúcich sa vzťahov...
miznúcej radosti...
a určitej úrovne nefunkčnosti.
DYNASTIA
„VŠETCI SME PATRIOTI“ ROBERT KRAFT
Od začiatku
až po koniec sezóny
môžem povedať, že táto výhra Super Bowlu
bola jednoznačne tou najsladšou.
Ak máte radi sladké,
počkajte si na to, čo sme si pre vás pripravili.
Namiesto toho, aby sme vám podávali tradičnú tortu,
vám ponúkame odmenu plnú karátov.
Šampióni Super Bowlu, otvorte si krabičky s prsteňmi.
Hovoril som vám,
že vám túto vecičku prinesieme!
A priniesli sme! Ideme!
Ideme!
Po tej výhre Super Bowlu
si Tom Brady navždy potvrdil svoju pozíciu quarterbacka Patriotov.
A v nasledujúcich mesiacoch si povedal,
že bude žiť tak,
aby si užíval to, čo dosiahol.
Tom začal menej času tráviť strachovaním sa o to, čo si myslí Bill
a začal si robiť veci po svojom.
Bradyho značka začala rásť.
Milujem futbal
a som rád, že radosť z neho môžem zdieľať s vami v Tokiu.
Ako sa dostanete z úrovne, na ktorej ste, na ešte lepšiu?
Tvrdou prácou, odhodlaním
a tým, že nikdy nedovolíte, aby vám niekto hovoril, že niečo nedokážete.
Teraz som rýchlejší,
ako keď som s futbalom začínal.
Ste rýchlejší v 40 rokoch
- ako v 18-tich? - Hej.
Ak existuje zázračný recept,
nájdete ho na tomto mieste v blízkosti štadióna Gillette.
Volá sa športové centrum TB12.
Budova spoločnosti TB12
predstavovala pre Toma nový druh nezávislosti.
Tom sa začal odkláňať od myšlienky „tím je vždy na prvom mieste“.
Ako sa to dialo,
vytvárala sa tým istá dávka napätia medzi ním a Billom.
Najmä pokiaľ šlo o Tommyho vzťah s Alexom Guerrerom.
Sme pripravení?
Spravíme chodidlá, potom celé nohy, dva špeciálne body a ruku?
Super. Daj sa na chrbát.
Dnes to ale triafaš.
Niečo tam je.
S Tomom máme veľmi špeciálny vzťah.
Dobre, uvoľni sa.
Keď robíte manuálnu terapiu, je pri nej prítomný
fyzický element a zároveň emócia, že niekomu pomáhate s bolesťou.
Zákonite medzi vami vzniká prepojenie.
Hovorí sa tomu nájdenie spriaznenej duše.
To je príjemné.
Stali sa z nás priatelia, rodina, bratia.
Čučoriedková pena?
- Daj si. - Je to dobrý mix.
V priebehu rokov môj vzťah s Alexom rozkvitol.
Alex mi mnohokrát pomohol prekonať ťažké časy,
fyzicky, psychicky, pocitovo.
V roku 2004 som trpel bolesťami lakťa
a na tréningovom kempe som nemohol hádzať prihrávky.
Dokelu, zobuďme sa!
Quarterbackovia hádžu 12 dní po sebe,
takže to človeka zničí.
Keď som šiel k fyzioterapeutom, nepomáhalo mi to.
Ale keď som stretol Alexa,
bolesť v lakti, ktorú som cítil celý život, zmizla.
Hovorím si: „Ako to, doriti, spravil?“
Základom našej metódy je ohybnosť.
Verím, že ak svoje svaly udržíte pružné,
dokážu odolať silám, ktorým musia čeliť.
Ak sú svaly stuhnuté alebo zablokované, tlak zvonka sa prejaví inde.
Ide buď do členka, kolena, bedrového kĺbu či krížov.
Na miesta, kde potom cítime bolesť.
Ako často máte tréning ohybnosti?
Tak často, ako sa dá.
S Alexom spolupracujeme päť až šesťkrát do týždňa.
Tom si tú metódu osvojil veľmi skoro.
Za tie roky si všimnete výsledky,
napríklad, že hráte prvú ligu v 40-tke.
Ále, 40 je len číslo.
Na túto cestu sme sa vydali spoločne.
Je to cesta proaktívneho prístupu k zdraviu.
A v priebehu času
som nabádal spoluhráčov, aby robili to isté.
Všetko treba robiť s mierou. Mám pocit,
že musíš mať silu,
ale musíš byť aj ohybný a flexibilný. Musíš...
Nie som proti práci s činkami. Všetci si to ale myslia.
Optimálne sú činky a cviky na ohybnosť. To je cieľ.
Mal by si trénovať tak, aby ti bol tréning prospešný.
Musíš byť silný, Jules. Len sa pozri.
Musíš byť silný.
Hovoril som im: „Naozaj to funguje!“
Celý život ma bolel lakeť. A teraz ma už nebolí!
Ramenom som hodil tisícky prihrávok.
Ak by ste ho vyšetrili, nenašli by ste na ňom jedinú chybu.
V tom čase bol Brady úplne nadšený
z vecí, ktoré preňho Alex spravil.
Zrazu s Guerrerom začali spolupracovať mnohí ďalší hráči
vrátane Roba Gronkowského.
Ale keď to zistil Belichick,
veci sa začali akosi... bum!
Vitajte na tréningovom kempe!
TRÉNINGOVÝ KEMP 2017
Rok predtým som si prepichol pľúca
a poškodil som si svaly v chrbte. Tá sezóna sa pre mňa skončila.
Návrat bol veľmi náročný.
Obdobie po sezóne bolo pre mňa hrozné.
Tréner Belichick mi povedal, že som neproduktívny,
pomalý a že vyzerám hrozne.
Bill ma určite chcel z tímu vylúčiť.
Po tom som šiel do TB12 a poviem vám,
po pár cvičeniach som začal cítiť rozdiel.
Dobre. Uvoľni sa. Skvelá práca.
Chrbát sa mi začal uvoľňovať. Všetka bolesť mizla.
Na ihrisku som mal opäť rýchlosť
a pomyslel som si: „Doriti, to je zázrak!“
Ale to, že som sa dal na metódu Toma Bradyho, vyvolalo
u niektorých ľudí nevôľu.
Jednou zo zaujímavostí
toho, že sa Rob Gronkowski dal na metódu TB12, bolo,
že Brady a Alex Guerrero bežne necvičili s váhou.
Gronk sa na tréningoch Patriotov vyjadril,
že drepy robiť nebude.
Vtedy Belichick Gronkovi pred všetkými povedal:
„Drepy robiť nebudeš, ale tie sprostosti s gumami áno!
Vôbec sa nečudujem, že ťa na ihrisku zrážajú. Si slabý.“
V Billových očiach bolo na bojisku príliš veľa generálov.
V budove sa pohyboval pridružený profesionál, ktorý nebol Patriotom.
Chápem, že ako tréner Patriotov
z toho mohol byť nervózny.
Guerrero podkopával
Belichickovu silu a pravidlá.
Problémom Alexa Guerrera bolo,
že v minulosti bol považovaný
za akéhosi šarlatána.
Prezentoval sa ako lekár, ktorým ale nie je.
- Hej. - Tvrdil,
že dokáže pomôcť smrteľne chorým pacientom.
- To nevedel dokázať. - Nie.
- Teraz pracuje s mnohými hráčmi. - Áno.
A trénerov to iste štve,
lebo mu neveria.
Hráči sa môžu mimo budovy rozprávať, s kým chcú.
Ale nemôžete mať v budove niekoho, kto dáva protichodné rady
k tomu, čo hovoria tréneri,
k tomu, čo hovoria siloví tréneri.
Nemožno dávať protichodné rady.
Vedenie New England Patriots zbavilo Alexa Guerrera, trénera,
obchodného partnera a blízkeho priateľa Toma Bradyho, rôznych tímových výsad.
Guerrero už viac nemôže trénovať iných hráčov ako Bradyho,
a vraj nemôže lietať ani lietadlami Patriotov.
Takisto sa už nemôže zdržiavať na postrannej čiare.
Ako ste reagovali, keď vám Bill povedal, že Alexovi zakazuje
prístup na postrannú čiaru a do tímových lietadiel?
Nesúhlasím s vašou otázkou.
Neviem, o čom hovoríte.
- Nuž... - Ako viete, čo povedal?
Takže hovoríte, že tá správa o prístupe bola...
Nehovorím nič. Ale ako môžete povedať, že niečo povedal?
Nič o tom neviete.
Veľa s ním komunikujem, ale tie rozhovory sú súkromné.
Nemyslím si, že niekto vie, o čom sa rozprávame.
Ja o tom nehovorím. On o tom nehovorí.
Celá situácia spôsobila veľkú nevraživosť.
Bolo to také hlúpe, lebo Alex je úžasný chalan.
Udržiaval ma zdravého. Veď sa pozrite...
Inak by som nehral 12 rokov v NFL.
Bez jeho odovzdania sa mne a nášmu tímu.
A namiesto toho, aby ho za to uznali, ho začali obviňovať.
Hovoril som si: „Čo je to, doriti, s vami, ľudia?“
DYNASTIA PATRIOTOV OHROZENÁ
Okolo Alexa bolo u Patriotov
veľa rozruchu a ja som tomu nerozumel.
Nechápal som, prečo Toma lynčujú...
keď mal 40 rokov a pre tím bol rovnakým prínosom...
ako keď mal 23 rokov.
Veď bol najlepším quarterbackom v lige!
Nerozumel som tomu. A on mi nikdy nedal odpoveď.
Stále hovoril: „Rob, ja tomu tiež nerozumiem.“
Pochybujeme, či je medzi Bradym a Billom všetko v poriadku?
To určite áno,
lebo ak sme sa niečo naučili o Tomovi Bradym,
ktorý si doteraz strážil
svoj súkromný život a okruh ľudí,
tak to, že jeho stredobodom je Guerrero.
Je to guru Toma Bradyho.
- Toto je muž, ktorý Bradyho presvedčil... - Nech je avokádo?
- Presne. Je to avokádový majster. - Presne.
Tom Brady si myslí, že môže hrať do svojej stovky.
Celé mi to príde ako boj na domácej pôde.
To s Guerrerom bol len súboj o moc.
Brady sa snažil vybudovať si postavenie
a Belichick sa snažil udržať si to svoje.
Treba sa zamyslieť nad cestou, ktorú si prešli.
A zápas sa skončil! Patrioti sú víťazmi Super Bowlu!
Páni! Čo ty na to?
Na začiatku bral Brady Belichicka ako mentora,
ktorého úplne obdivoval a veril mu.
Sme príkladom toho, čo nastane, keď si navzájom veríme.
Môj tréner ma vždy povzbudzoval.
Splnil sa mi sen.
Hovoril presne to, čo Bill chcel počuť.
Počas sezóny bol dokonca ochotný byť Billov fackovací panák.
Nemožné!
Choďte znova. Do huddlu a znovu, Brady.
Ak Belichick povedal, že to je dobré pre tím, Brady to spravil.
Ale teraz, o 15 rokov neskôr,
Brady nachádza akúsi nezávislosť
a Bill prichádza o časť svojej moci.
A nielen, pokiaľ šlo o Guerreru.
Uprostred sezóny tiež došlo k incidentu s Jimmym Garoppolom.
Dnes začíname výmenou hráča, ktorú nik nečakal.
Patrioti dali Jimmyho Garoppola tímu San Francisco 49ers.
Garoppolo bol trénovaný, aby prebral pozíciu Toma Bradyho.
Myslím si, že tréner Belichick bol pripravený ísť ďalej bez Bradyho.
Ale pán Kraft bral Toma Bradyho ako svojho syna a Belichickovi povedal,
aby predal Jimmyho Garoppola.
OBCHODNÉ TAJOMSTVÁ
Nikdy som ho o to nepožiadal.
Len som Billovi povedal, že Bradyho nikdy nepustíme,
takže... to veci trocha naštrbilo.
Po odchode Garoppola Bill Belichick smútil.
Akoby stratil svojho najlepšieho quarterbackového kamoša.
Bolo cítiť, že rozdiely medzi Bradym a Belichickom...
sa zväčšovali.
Mávate stále stretnutia s Tomom a ostatnými
quarterbackmi každý týždeň, ako ste to robili...
viac-menej každý rok?
Neustále sa stretávam so všetkými hráčmi.
Ako by ste opísali svoj vzťah s Tomom,
pokiaľ ide o prácu?
Zmenilo sa tento rok niečo?
Nuž, každý rok je iný.
Hovorili sme s mnohými bývalými hráčmi zo sezóny 2017.
Mnohí z nich povedali, že to pre nich bola jedna z najťažších sezón.
Prečo myslíte, že to tak bolo?
Neviem. Každý rok v NFL je výzvou.
Musíte sa spýtať ich, prečo to povedali.
Po celý rok boli Tom a Bill
ako dvaja rozhádaní rodičia.
Atmosféra bola neustále napätá.
Hneď ako sme vošli,
stiahol sa nám zadok.
Boli sme ako na ihlách.
Tak som sa cítil. Myslel som, že to len ja mám taký pocit. Ale potom
som sa spýtal ostatných.
Ako hráč v tom tíme v danej sezóne
som cítil stupňujúci sa tlak.
Bolo to divné... Bolo to... Cítili sme to.
Jednoducho sme to cítili
v ľuďoch, v nás aj v tíme.
Bol to rok plný skúšok.
Nielen preto, čo sa dialo v zákulisí,
v budove...
ale aj kvôli tomu, čo sa celkovo spoločensky dialo v krajine.
Mal som pocit, že sme pod tlakom úplne všade.
Sme hrdí na svoju krajinu.
Rešpektujeme svoju vlajku.
Nechceli by ste, aby majitelia klubov NFL,
keď niekto zneuctí našu vlajku,
povedali: „Okamžite vyhoďte toho hajzla z ihriska. Má padáka.“?
Má padáka!
Keď sa Trump začal navážať do NFL...
Bol som šokovaný. Prezident Spojených štátov
útočí na hráčov väčšinou tmavej pleti,
ktorí si počas národnej hymny kľakli.
Bol to pokojný protest proti nerovnosti.
Podľa mňa je to zneuctenie našej krajiny.
Mali by to vyskúšať v inej krajine, aby videli, čo by na to povedali tam.
Veci, ktoré hovoril Trump, ma hnevali.
Ale všetci nás vnímali ako Trumpov tím.
Trump sa kamošil s troma top ľuďmi našej organizácie.
Kamarátil sa s Kraftom.
Tom mal v šatni jeho šiltovku.
Bill mu napísal list.
Ak tváre tímu
individuálne podporujú niečo, čo s tímom nemá nič spoločné,
automaticky sa to premieta na celý tím a my to len musíme prijať.
Takže, keď nás Trump nazval hajzlami, všetci v šatni sme premýšľali,
čo počas hymny urobíme.
PATRIOTI PROTI HOUSTON TEXANS 24. SEPT. 2017
Teraz sa presunieme na ihrisko a vypočujeme si hymnu.
Postavte sa!
Je to hanba. Mali by stáť.
Mne sa páči, čo hovorí prezident.
Ak sa pre túto krajinu nepostavíte, máte padáka.
Belichick a Kraft by s tým mali niečo spraviť. Mali by ich vyhodiť.
Odozva sa dostavila ihneď. Počuli sme piskot.
Ak to takto berie väčšina fanúšikov Patriotov,
potom nás ako hráčov nepoznajú.
Hráči, ktorých chodia povzbudzovať, kupujú si ich dresy...
nepoznajú nás.
Všetci sme chodili do práce zlomení. Cítili sme, že situácia je náročná.
Toto je jedinečný čas a miesto, a my z nich ťažíme maximum.
Uprostred procesu hľadáme svoju cestu a zároveň vyhrávame.
Ale keď hráte za Patriotov,
máte pocit, že každý rok je príležitosťou na výhru šampionátu.
A keď máte tento pocit, tak si len poviete:
„Pokúsme sa teda vyhrať šampionát.“
Chceli sme si len spraviť svoju robotu.
Treba si len spraviť svoju robotu.
Kryte svojich protihráčov.
Robte, čo máte robiť.
„Robte si svoju robotu.“
Na jednej strane to obdivujem.
Je to veľmi zjednodušená predstava Ameriky.
Mali sme len podať dobrý výkon.
Ale je to tiež niečo, čo vám vysaje dušu.
Brady priamo za centrom.
Burkhead vyráža a bojuje.
Touchdown.
Odchádzajú s ďalšou výhrou.
Štrnásť zápasov vonku.
Len vyhrávajú.
Brady. Gronk sa sťahuje.
Pozeráte sa na najlepšieho quarterbacka. Je legendou ligy.
A robia to bez úsmevu.
Robia to bez osobnosti.
Zápasy sú každý týždeň dôležitejšie.
Každý týždeň hráme o viac.
Sú dôležitejšie, a tak sa k nim budeme stavať.
Akoby to boli obchodné stretnutia.
Veľmi chladné.
Bez radosti.
Brady sa pozerá do endzóny.
Prihráva a touchdown!
Ľahký touchdown pre Patriotov.
A Patrioti idú do play-off.
Hoci sa dostali do play-off, pozvánku na párty nik nedostal.
Lebo sa žiadna nekonala.
Robte si svoju robotu, jasné? Choďte tam a skórujte.
Brady hádže.
Touchdown, Amendola.
Belichick v extáze.
Hej, Belichick šalie.
Na časomiere svietia nuly
a Patrioti idú znova bojovať o Super Bowl.
Čakali ste niečo iné?
Koniec-koncov,
tím spájala myšlienka,
že to všetko má zmysel...
ak vyhráme.
ŠTADIÓN US BANK
Zdravím, ľudkovia, poďte z chladnej zimy
na štadión US Bank v Minneapolise.
Filadelfia sa postaví Patriotom v 52. zápase Super Bowl.
Víťazi ligy AFC,
tím New England Patriots!
Patrioti do zápasu vstupujú
s bilanciou piatich výhier Super Bowlu a siedmich účastí na ňom.
Majú dve konštanty. Trénera Billa Belichicka
a quarterbacka Toma Bradyho.
Bill Belichick a Tom Brady
sú dvaja najúspešnejší muži v histórii NFL.
Ale v poslednej dobe sa o tíme Patriotov veľa povráva.
A nezdá sa, že by klebety utíchali.
Do toho zápasu som šiel s pocitom,
že máme za sebou dlhý rok.
Keď sa chalanov na ten rok spýtate, povedia vám:
„Možno som si futbal neužíval tak, ako by som mal.“
Ale náš cieľ, vyhrať titul, sa nezmenil.
Náš cieľ bol stále rovnaký.
Vyhrať šampionát, vyhrať Super Bowl.
Povedali mi, že takúto reč prednesiem len raz za život!
Ale sme späť, chalani!
Pred zápasom som sa snažil
tímu dodať podporu, povzbudenie, to, čo bežne robím.
Máme navrch, chalani!
Sme lepší na tri! Raz, dva, tri!
Sme lepší!
Netušili sme, že budeme svedkami
najväčšej záhady Patriotov všetkých čias.
Malcolm Butler sa na čiare zdá byť veľmi rozcítený.
Bol som úplne zronený.
Mal som pocit, že sa so mnou nezaobchádza správne,
lebo až do začiatku zápasu som netušil,
že nebudem hrať.
Hovorila som s Billom Belichickom
a spýtala sa ho, prečo nepostavil Malcolma Butlera,
prečo nebude hrať v obrane. A on povedal:
„Urobil som rozhodnutia, vďaka ktorým budeme mať najlepšiu šancu vyhrať.“
Ak by ste sa ma pred zápasom spýtali,
či vďaka vyradeniu Butlera
vyhráme, povedal by som nie.
V tom roku hral
Malcolm 98 percent času s nami v obrane.
Tri roky dozadu, v 49. Super Bowle,
zachránil zápas.
Intercepted! Malcolm Butler!
Malcolm Butler! Neuveriteľné!
Ako hráči sme všetci veľmi chceli,
aby Malcolm hral, ale nebolo to v našich rukách.
Koniec-koncov, verili sme svojmu trénerovi.
Dva týždne napätia a ako hovoril veľký John Madden:
„Je čas ho prelomiť.“
Brady začína sériu.
Prázdne pole naľavo.
James White na desiatom yarde, beží do endzóny.
Touchdown, Patrioti!
Ideme, doriti!
Keď sme skórovali,
povedal som Billovi: „Tí nás nezastavia.“
Ale ako zápas ubiehal,
mal som pocit, že sa nám to vymyká z rúk.
Prihrávka
a hádže Trey Burton... Chytená a touchdown!
Páni!
Filadelfia skóruje...
Brady. Chytená!
Gronkowski touchdown!
A znova skórujeme my.
Oba tímy mali veľa bodov aj yardov
a ja som si pomyslel: „Dokelu,
naozaj vyhrá ten, kto bude mať loptu posledný?“
Prihrávka na 23. yard.
Agholor uniká a získava prvý down.
Obrana Patriotov
má naozaj problémy s týmto tempom.
Butler je stále na lavičke. Ešte si dnes v defenzíve nezahral.
Podľa toho, ako sa hra vyvíjala,
sme ho tam potrebovali.
Bolo treba ho tam dostať a zastaviť krvácanie.
Fake na Blounta.
Foles hádže na sideline. Chytená a prvý down.
Doriti!
Drvili ich v defenzíve.
A Bill ho aj tak nepostavil.
Nemohlo tam ísť o jeho výkon.
Hral prakticky celú sezónu.
Čo sa to tam dialo?
Prečo sedel Malcolm Butler na lavičke?
Do dnešného dňa o tom nemám informácie.
Hovoril som s trénermi, ostatnými hráčmi
a nik netušil, čo sa stalo a prečo.
Dodnes sa ma ľudia pýtajú: „Prečo si v tom Super Bowle nehral?“
„Netuším! Rozhodnutie trénera.“
Ja fakt neviem!
Naozaj nie.
Musel som sa len prizerať, ako môj tím trpí,
vediac, že im môžem pomôcť...
nedal mi príležitosť.
Ani jednu.
Prihrávka do endzóny a je to...
Áno, touchdown!
Bill Belichick sa prizerá, ako sa mu rozpadá defenzíva.
V sezóne 2017
hral Malcolm Butler 98 percent snapov.
Prečo bol na ihrisku v Super Bowle len na jednu hru?
Matt, hovorili sme o tom.
Nepýtal som sa vás to.
Bolo mi povedané,
že sa medzi Billom a Malcolmom udialo niečo osobné,
čo nesúviselo s futbalom.
Chalani, len si robme svoju robotu. Čítajte protihráčov.
Robme si svoju robotu!
Vždy som mal pocit, že každé Billovo rozhodnutie
bolo také, v ktorom uprednostnil najlepšie záujmy tímu,
a nie emócie.
Ale s Malcolmom spravil úplný opak.
Rozdiel je jeden bod. Čas beží.
Tím Filadelfia Eagles sa snaží o výhru.
Zachytená v strede a je v endzóne.
Je koniec!
Tím Eagles porazil tím Patriotov!
Konfety lietajú
a sú zelenej farby.
V ten večer som šiel z ihriska a bol som veľmi zmätený.
V ten moment to pre nás bol najdôležitejší zápas života
a Malcolm ho nehral.
Dodnes ma to štve.
Hrali sme ako odušu.
Tom hodil viac ako 500 yardov,
čo bol rekord v Super Bowle.
Do toho zápasu sme dali všetko.
Naše telá, hlavy, hrali sme za kamarátov, rodinu, spoluhráčov
a nedostali sme žiadne vysvetlenie. To je...
Cítim sa trochu podvedený a...
Nemám problém to povedať.
Keď sme prehrali s Eagles,
povedal som si, že končím. Pamätám si,
že veľa chalanov v šatni hovorilo, akí sú radi, že sezóna skončila.
Boli pripravení odtiaľ vypadnúť.
Po tom Super Bowle...
som nikdy nebola v šatni viac zhrozených,
deprimovaných...
mužov.
Bolo jasné, že Belichick strácal tím
a že pár nespokojných hráčov
po sezóne odíde...
vrátane Malcolma Butlera.
Uverejnil príspevok, v ktorom sa lúči a...
Brady ho veľmi pochvalne a láskyplne komentoval.
MÁME ŤA RADI, MALCOLM. SI SKVELÝ HRÁČ A KAMOŠ.
Zdal sa byť veľmi súcitný
k Malcolmovej neutešenej situácii.
A potom Danny Amendola, ktorý bol oporou a receiverom,
s ktorým mal Brady skvelý vzťah, tiež odišiel.
Vtedy komentoval Gronk
nejaký príspevok Dannyho Amendolu
slovami: „Buď slobodný a šťastný.“
Vyznelo to, akoby sa búrili.
TOMBRADY: DOBRE SI TO POVEDAL, GRONK!
Bolo to trocha mierené na trénera Belichicka,
lebo som nemal v tíme Patriotov pocit,
že celý ten rok som mohol byť, kým som naozaj chcel byť.
Ideš!
Bolo to divné. Veď futbal je sám o sebe stresujúci.
Prečo si pridávame stres, keď do toho dávame všetko?
Fakt to nebolo potrebné!
TRI DNI PO 52. SUPER BOWLE
Dobre, chalani?
Tak... Ako sa cítite?
Cítim sa...
Je to komplikovaná otázka.
Je to veľký záväzok.
Celých 18 rokov som do toho vkladal svoje telo a všetku svoju energiu.
A potom sa pýtam: „Načo to robíme?“
„Načo to robíme? Pre koho to robíme?“
„Prečo to robíme?“
Musíte si na tie otázky odpovedať
a odpovede vás musia presvedčiť.
Ak stratíte svoje presvedčenie, asi by ste mali robiť niečo iné.
Nemyslím si...
že v tom čase bol Tommy sám sebou.
V priebehu rokov veľa obetoval pre to, aby bol s nami.
Myslím, že sa cítil nedocenený.
Uvedomil som si, že sa blížime ku koncu
a snažil som sa to udržať pokope, ako som najlepšie vedel.
Preklad titulkov: Lenka Elsaigh Nedvedova